

**Šilalės rajono savivaldybės**

**MERAS**

**POTVARKIS**

**dėl SERVITUTO NUSTATYMO SANDORIU ŽEMĖS SKLYPE, ESANČIAME**

**Šilalės mieste, atgimimo gatvėje**

2025 m. vasario 20 d. Nr. T3-72

Šilalė

Vadovaudamasis Lietuvos Respublikos civilinio kodekso 4.125 straipsniu, Lietuvos Respublikos vietos savivaldos įstatymo 27 straipsnio 2 dalies 29 punktu, Lietuvos Respublikos žemės įstatymo 7 straipsnio 1 dalies 2 punktu, 22 straipsnio 10 dalies 1 punktu, įgyvendindamas Maksimalaus dydžio vienkartinės kompensacijos, mokamos už naudojimąsi įstatymu ar sutartimi tinklų operatorių naudai nustatytu žemės servitutu, nustatymo metodikos, patvirtintos Lietuvos Respublikos Vyriausybės 2018 m. liepos 25 d. nutarimu Nr. 725 „Dėl Maksimalaus dydžio vienkartinės kompensacijos, mokamos už naudojimąsi įstatymu ar sutartimi tinklų operatorių naudai nustatytu žemės servitutu, nustatymo metodikos patvirtinimo“, 2 ir 25 punktus, atsižvelgdamas į AB „Energijos skirstymo operatorius“ įgaliotos įmonės UAB „Elektrovoltas“ (toliau – Suinteresuotas asmuo) 2025 m. sausio 27 d. prašymą:

1. N u s p r e n d ž i u sudaryti sandorį dėl servituto nustatymo sandoriu žemės sklype (kadastro Nr. 8760/7001:9), esančiame Šilalės m., Atgimimo g., pagal parengtą žemės sklypo servituto planą (pridedama).

2. N u r o d a u, kad:

2.1. sumokėjęs kompensaciją už servituto nustatymą sandoriu pagal apskaičiavimo aktą (pridedama), Suinteresuotas asmuo kreipiasi į notarą dėl servituto nustatymo sandoriu projekto parengimo;

2.2. servituto nustatymo sandoris turi būti sudaromas per 6 mėnesius nuo šio potvarkio dėl servituto nustatymo sandoriu priėmimo dienos.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

Savivaldybės meras Tadas Bartkus